stanford-oval/wikipedia huggingface dataset:
Espanjan historia
Vuodesta 1975 nykypäivään > Terrorismi Espanjassa

Vuonna 2004 terroristit räjäyttivät Madridissa lähiliikennejunissa useita pommeja surmaten 191 ihmistä muutamia päiviä ennen 14. maaliskuuta pidettyjä parlamenttivaaleja, millä arvellaan olleen vaikutusta sosialistipuolueen José Luis Rodríguez Zapateron vaalivoittoon. Pääministeri Aznarin hallituksen koettiin johdatelleen kansalaisia aluksi uskomaan, että baskijärjestö ETA olisi ollut iskujen takana. Hallitus oli toteuttanut tiukkaa linjaa ETA:a kohtaan ja kytkös ETA:n ja Madridin veristen terrori-iskujen välillä olisi todennäköisesti lisännyt hallituksen valitseman linjan suosiota. Iskujen takana oli kuitenkin ääri-islamistit ja terroristinen Al-Qaida -verkosto, mikä taas mahdollisesti nosti esiin epäilyksiä iskujen olleen jollain tavalla kosto Espanjan hallituksen päätöksestä osallistua Yhdysvaltojen rinnalla Irakin sotatoimiin. Tämä kansalaisten laaja kokemus hallituksen vilpillisyydestä vaikutti osaltaan siihen, että oppositio voitti vaaleissa vastoin aikaisempia ennusteita.
Baskien separatistijärjestö ETA julisti tulitauon 2006-2007 ja uudelleen 2010. Hallitus kieltäytyi neuvotteluista kunnes järjestö luovuttaa aseensa.  Huhtikuussa 2017 baskien terroristijärjestö ETA ilmoitti luopuvansa kokonaan aseistaan ja luovuttavansa ase- ja räjähdevarastonsa Baskien kansalaisyhteiskunnan edustajille. Aseelliset iskunsa ETA oli lopettanut vuonna 2011 julistettuaan pysyvän tulitauon.
Aiheesta muualla

Kuvia tai muita tiedostoja aiheesta Espanjan historia Wikimedia Commonsissa
Espanjan historia
Esihistoriallinen Iberia
Hispania
Keskiaika
Visigoottien valtakunta
Galician kuningaskunta
Bysanttilaiskausi
Al-Andalus
Reconquista
Habsburgien Espanja
Valistuksen aika
Ensimmäinen tasavalta
Restauraatio
Toinen tasavalta
Sisällissota 1936–1939
Francon valtakausi
Siirtyminen demokratiaan
Vuodesta 1975 nykypäivään
| n k Euroopan historia maittain |
| --- | --- |
Valtiot:  Alankomaat  Albania  Andorra  Armenia  Azerbaidžan  Belgia  Bosnia ja Hertsegovina  Bulgaria  Espanja  Georgia  Irlanti  Islanti  Italia  Itävalta  Kazakstan  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Monaco  Montenegro  Norja  Pohjois-Makedonia  Portugali  Puola  Ranska  Romania  Ruotsi  Saksa  San Marino  Serbia  Slovakia  Slovenia  Suomi  Sveitsi  Tanska  Tšekki  Turkki  Ukraina  Unkari  Valko-Venäjä  Vatikaanivaltio  Venäjä  Viro  Yhdistynyt kuningaskunta 
Muut alueet:  Abhasia  Artsakh  Etelä-Ossetia  Euroopan unioni  Färsaaret  Gibraltar  Kosovo  Pohjois-Kypros  Transnistria 
Punaisella on merkitty Espanja ja sen siirtomaat laajimmillaan.
Ferdinand VII.
Fediversumi

Fediversumin tunnus
Fediversumi (englanniksi Fediverse, lyhennetään usein Fediksi) on kokoelma toisistaan riippumattomia ja itsenäisesti toimivia palvelimia eli instansseja, joilla toimii erilaisia yhteisöpalveluita. Fediversumin käyttäjät voivat kommunikoida keskenään, vaikka he käyttäisivätkin eri palveluita. Termi fediversumi on muodostettu sanoista federation (liitto) ja universe (universumi).
Suurin osa Fediversumissa sijaitsevista palveluista on ilmaisia ja avoimen lähdekoodin ohjelmistoja ja enemmistö niistä käyttää ActivityPub-protokollaa.
Toiminta

Perinteisesti toimivat sosiaalisen median palvelut säilyttävät palveluunsa liittyvät tiedot omistamillaan palvelimilla. Hajautetuista palvelimista muodostuvaan fediversumiin kuka tahansa henkilö tai organisaatio voi perustaa oman palvelimen eli instanssin, eli fediversumilla ei ole yhtä keskitettyä palvelinta, jossa kaikkien käyttäjien tiedot sijaitsisivat. Esimerkiksi avoimeen lähdekoodiin perustuvalla Mastodonilla ei ole yhtä yksittäistä omistajaa. Se ei ole perinteinen sosiaalisen median palvelu, vaan käyttäjien ympärille rakentuva verkosto. Fediversumissa käyttäjät näkevät seuraamiensa tahojen julkaisut aikajärjestyksessä aikajanallaan, joka ei hyödynnä algoritmia. Fediversumiin ei voi tehdä mainoksia, joille voi ostaa näkyvyyttä. Instanssien toiminta kustannetaan esimerkiksi kumppaniyritysten antaman taloudellisen tuen avulla. Kulut pysyvät pieninä, koska instanssit toimivat hajautetusti. Myös instanssien käyttäjät voivat lahjoittaa rahaa palvelimen ylläpitokuluihin. Fediversumin käyttäjillä on enemmän vaihtoehtoja kuin perinteisesti toimivien palveluiden käyttäjillä. Jos esimerkiksi jokin Mastodon-instanssi lakkaa toimimasta, käyttäjä voi siirtyä toiseen instanssiin. Ei-kaupallisesti toimiva Fediversumi ei voi mennä konkurssiin, eivätkä valtiot voi sitä täysin blokata.
Kaikki instanssit toimivat itsenäisesti ja niillä on omat sääntönsä, joita instanssin ylläpitäjä valvoo paikallisesti. Jos käyttäjä ei noudata sääntöjä, hän voi tulla estetyksi. Jotkut instanssit ovat puhtaasti alueeellisia tai johonkin kielialueeseen keskittyviä, toisia voi yhdistää jokin aihepiiri. Käyttäjät voivat siis valita itselleen instanssin, jonka säännöt sopivat hänelle. Jos jostakin instanssista tuotetaan ongelmallista sisältöä, muiden instanssien ylläpitäjät voivat defederoida ongelmia aiheuttavan instanssin eli kieltäytyä viestien välittämisestä sen kanssa. Yksi merkittävän defederoinnin kohteista on äärioikeistolaista sisältöä jakava Gab-palvelu. Kieltolistalle on päätynyt myös japanilaisia instansseja, joissa jaetaan tekoälyllä luotua sisältöä lasten seksuaalisesta hyväksikäytöstä.
Eri instansseilla olevat käyttäjät voivat kuitenkin viestiä toisilla instansseilla olevien käyttäjien kanssa. Periaatetta voidaan verrata sähköpostin toimintatapaan: esimerkiksi Gmailin käyttäjät voivat lähettää sähköposteja Outlookin käyttäjille. Eri instanssien Mastodon-käyttäjät näkevät muidenkin instanssien Mastodon-käyttäjien viestit ja voivat vastata niihin. Tämän lisäksi he voivat seurata myös muiden Fediversumin palveluiden, kuten vaikka Pixelfedin tai Flipboardin käyttäjiä Mastodonin kautta ja viestitellä näiden kanssa.
Fediversumissa toimivia palveluita

Fediversumissa toimivat palvelut käyttävät useimmiten ActivityPub -protokollaa.
Fediversumin palveluja:
Sisällönhallintajärjestelmä
Drupal
WordPress, jonka voi yhdistää fediin ActivityPub -lisäosan avulla.
Kuvien tai videoiden jakaminen
Pixelfed, toimii Instagramin tapaan
PeerTube, toimii YouTuben tapaan
Makrobloggaaminen
Friendica, toimii kuten Facebook
Mikrobloggaaminen
Mastodon on perustettu vuonna 2016. Sitä on verrattu Twitteriin.
japanilainen Misskey yhtiöitettiin vuonna 2023, kun sen suosio kasvoi räjähdysmäisesti
Micro.blog
Pleroma, kevyt mikroblogipalvelin, joka on ohjelmoitu Elixirillä
Uutispalveluita
Lemmy, toimii kuten Reddit
mbin
Fediversumi ja kaupalliset sosiaalisen median palvelut

Vuonna 2023 Tumblr, BlueSky ja Metan Threads ilmoittivat aikeistaan liittyä fediversumiin "joskus tulevaisuudessa".
BlueSky käyttää ActivityPubin sijaan AT-protokollaa, minkä vuoksi BlueSkyn käyttäjät eivät voi viestiä suoraan Fediversumin käyttäjien kanssa ja päinvastoin. Kesällä 2024 Ryan Barrett vastasi haasteeseen luomalla Bridgy Fed-sovelluksen. Beta-vaiheessa olleen sovelluksen avulla yksittäiset käyttäjät saattoivat kommunikoida toisen protokollan käyttäjien kanssa tietyin rajoituksin.
Aiheesta muualla

Fediversumin tilastoja
Suomalaisia organisaatioita Fediversumissa
Open Doors

| Open Doors |
| --- | --- |

Perustettu:  1955 Suomessa: 2015
Perustaja:  Veli Andreas
Tyyppi:  Kristillinen järjestö
Toimiala:  Avustusjärjestö
Toiminta-alue:  Kansainvälinen
Jäsenlehti:  Open Doors
Aiheesta muualla
Sivusto
Infobox OKNimi-testi OK: 
Järjestön edellinen tunnus.
Open Doors on kansainvälinen yhteiskristillinen selvennä  avustusjärjestö, joka tukee vainottuja kristittyjä. Järjestö on perustettu vuonna 1955 ja sillä on toimintaa yli 60 maassa. Open Doorsin toimintaan kuuluu muun muassa verkostoituminen, tiedottaminen, lobbaaminen ja varainkeruu. Toimintaan kuuluu myös rukoilu ja Raamatun opettaminen. Järjestö julkaisee vuosittain luettelon globaalista uskonnonvapaudesta.
Open Doors tuottaa Maailmankatsaus-ohjelmaa, jota lähetetään Radio Deissä.
Historia > Työ kommunistisessa maailmassa

Open Doorsin työ sai alkunsa vuonna 1955, kun hollantilainen lähetyssaarnaaja Anne van der Bijl eli Veli Andreas matkusti rautaesiripun taakse Puolaan. Veli Andreas salakuljetti matkalaukussaan Raamattuja ja kristillistä kirjallisuutta. Veli Andreas teki Itä-Eurooppaan monia raamatunsalakuljetusmatkoja henkilöautollaan. Vuonna 1958 Open Doors ryhtyi painamaan Raamattuja vainotuille kristityille. Vuonna 1967 Veli Andreas julkaisi salakuljetusta käsittelevän elämäkertansa Sanan salakuljettaja, joka on yksi kaikkien aikojen myydymmistä kristillistä kirjoista.
Vuonna 1976 Open Doors lähetti ensimmäisen radio-ohjelmansa. 1970-luvun lopussa Open Doors kuljetti Romaniaan 1000 Raamattua ja jakoi 30 000 Uutta testamenttia Kiinassa kulttuurivallankumouksen jälkeen. Vuonna 1981 Open Doors kuljetti Kiinaan miljoona Raamattua. Vuonna 1982 Open Doors käynnisti seitsenvuotisen rukouskampanjan kommunistisen maailman puolesta. Vuonna 1985 järjestö käynnisti Ristituli-projektin, jossa Latinalaisessa Amerikassa jaettiin viisi miljoonaa Raamattua ja kristillistä kirjaa. Vuonna 1989 järjestö välitti miljoona Uutta testamenttia Neuvostoliittoon.
Historia > Työ 10/40-alueella

Vuonna 1991 Open Doors käynnisti kymmenvuotisen rukouskampanja 10/40-ikkunan puolesta, jonka alueella asuu valtaosa maailman muslimeista, hinduista ja buddhalaisista. Vuonna 1993 järjestö julkaisi ensimmäistä kertaa kristittyjen vainoista kertovan World Watch List -listauksen. Vuonna 1997 järjestö valmisti vainotuille kristityille kootun ja edelleen päivitettävän Vahvana myrskyssä -koulutusmateriaalin. Ensimmäisen avustusprojektinsa järjestö toteutti Etelä-Sudanissa vuonna 1998. Vuonna 1999 järjestö aloitti työnsä Pohjois-Koreassa 10 000 koreankielisen Raamatun salakuljetuksella.
Vuoden 2010 Oikeus uskoa -kampanjassa järjestö keräsi yli 428 000 allekirjoitusta protestina YK:n päätöslauselmalle, jonka katsottiin koettelevan vainottuja kristittyjä. Lakiehdotus vedettiin lopulta pois. Vuonna 2013 järjestö käynnisti tähän asti suurimman avustusohjelmansa Syyrian sisällissodan kristityille uhreille. Vuonna 2017 Open Doors keräsi Toivo Lähi-itään -vetoomukseen 808 172 allekirjoitusta 143 maasta.
Historia > Suomessa

Open Doors Finland ry aloitti toimintansa Suomessa vuonna 2015. Järjestön toiminnanjohtajana toimii teologian maisteri Miika Auvinen. Yhdistyksen tavoitteena on saada Suomen kristikuntaa rukoilemaan kristittyjen vainojen uhrien puolesta sekä keräämään varoja heidän auttamisekseen.
World Watch List

Open Doors julkaisee vuosittain maailmanlaajuisen World Watch List -tutkimuksen. Listalla julkistetaan 50 maata, joissa kristittyjä vainotaan eniten uskonsa vuoksi. Listan kokoamisessa käytetään Open Doorsin kenttätyöntekijöiden ja ulkopuolisten asiantuntijoiden tietoja maailmanlaajuisen vainon määrittämiseen ja analysointiin. Lista päivitetty 21. tammikuuta 2022
Äärimmäinen vaino
Afganistan
Pohjois-Korea
Somalia
Libya
Jemen
Eritrea
Nigeria
Pakistan
Iran
Intia
Saudi-Arabia
Hyvin korkea vaino
Myanmar
Sudan
Irak
Syyria
Malediivit
Kiina
Qatar
Vietnam
Egypti
Uzbekistan
Algeria
Mauritania
Mali
Turkmenistan
Laos
Marokko
Indonesia
Bangladesh
Kolumbia
Keski-Afrikan tasavalta
Burkina Faso
Niger
Bhutan
Tunisia
Oman
Kuuba
Etiopia
Jordania
Kongon tasavalta
Mosambik
Turkki
Meksiko
Kamerun
Tadžikistan
Brunei
Kazakstan
Nepal
Kuwait
Malesia
World Watch List > Aikaisemmin listalla

Komorit (Hyvin korkea: 2021, 50.)
Sri Lanka (Hyvin korkea: 2020, 30.)
Kenia (Hyvin korkea: 2020, 44.)
Venäjä (Korkea: 2020, 46.)
Yhdistyneet arabiemiraatit (Korkea: 2020, 47.)
Azerbaidžan (Korkea: 2019, 50.)
Palestiina (Korkea: 2019, 49.)
Bahrain (Korkea: 2018, 48.)
Djibouti (Korkea: 2018, 50.)
Yhdistyneet arabiemiraatit (Korkea: 2017, 44.)
Kuwait (Harvakseltaan: 2015, 50.)
Uganda (Harvakseltaan: 2013, 47.)
Kirgisia (Harvakseltaan: 2013, 49.)
Valko-Venäjä (Vaikea: 2012, 42.)
Aiheesta muualla

Järjestön kotisivut (englanniksi)
Open Doors Finland
Wilhelm von Rode

Wilhelm von Rode
Paul Gottlieb Wilhelm von Rode (1858 Pietari – 5. maaliskuuta 1935 Helsinki) oli baltiansaksalainen Venäjän keisarillisen armeijan jalkaväen kenraali.
Baltiansaksalaiseen sukuun kuulunut von Rode tuli jo nuorena kosketuksiin Suomeen muun muassa  oleskellessaan useina kesinä maaseudulla lähellä Savonlinnaa. Hän omasi musikaliset lahjat ja opiskeli Pietarin konservatoriossa mutta vanhempien vaikutuksesta hän siirtyi sotilasalalle. Hän kävi Konstantinin sotaopiston ja sai sieltä päästötodistuksen 1876. Hänet komennettiin vänrikkinä Semjanowin kaartinrykmenttiin, joka niihin aikoihin oli mukana Turkin sodassa asemapaikkanaan San Stefano Konstantinopolin edustalla. Rykmentin komentajana oli tällöin suomalainen paroni Georg Ramsay. Sodan päätyttyä von Rode palasi rykmenttinsä mukana Pietariin, jossa hän sitten kävi yleisesikunta-akatemian. Hän palveli sitten yleisesikunnassa vuoteen 1901 saakka, jolloin hänet nimitettiin jalkaväkirykmentin komentajaksi.
Vuonna 1904 von Rode ylennettiin kenraalimajuriksi ja hän tuli Kaukasian armeijakunnan esikuntapäälliköksi. Ensimmäisen maailmansodan puhjetessa 1914 kenraali von Rode oli 42. jalkaväkidivisionan päällikkönä. Hän otti 1914 osaa Lembergin valtaukseen Galitsiassa ja sen ansiosta Pyhän Yrjön ritarimerkin. Sittemmin von Rode oli 7. siperialaisen armeijakunnan päällikkönä ja hänet ylennettiin jalkaväen kenraaliksi.
Venäjän vallankumouksen jälkeen von Rode erosi vakinaisesta palveluksesta ja oli bolshevikkien vankina Kronstadtissa. Hän onnistui pakenemaan sieltä Suomeen ja asettui asumaan Helsinkiin oleskeltuaan jonkin aikaa Berliinissä. Hän sai Suomen kansalaisuuden helmikuussa 1935 vähän ennen kuolemaansa.
Wilhelm von Rode oli naimisissa vuodesta 1889 naimisissa laulajatar, professori Alma Fohströmin kanssa. Vanhoilla päivillään von Rode alkoi taas harrastaa musiikkia ja muun muassa avusti puolisoaan opetustoimissa. Von Rode kuoli 76-vuotiaana maaliskuussa 1935 Helsingissä. Hänet on haudattu Hietaniemen hautausmaalle.
Alba Records

| Alba Records |
| --- | --- |

Emoyhtiö:  Uittamon Äänite Oy
Perustettu:  1992
Perustajat:  Timo Ruottinen
Tyylilajit:  taidemusiikki, jazz, maailmanmusiikki
Kotimaa:  Suomi
Sijainti:  Turku
Kotisivu
Infobox OKNimi-testi OK: 
Alba Records on suomalainen levymerkki. Alba julkaisee pääasiassa klassista musiikkia, mutta jonkin verran myös jazzia ja maailmanmusiikkia.
Yhtiön toimitusjohtajana on vuodesta 2015 toiminut Erkki Nisonen, kun yhtiön vetäjä Timo Ruottinen siirtyi yli 20 vuoden toimitusjohtajuuden jälkeen hallituksen puheenjohtajaksi. Nykyisin Alba Records on Uittamon Äänite Oy:n aputoiminimi.
Alba on julkaissut ensimmäiset täysin kotimaisin voimin toteutetut taidemusiikin niin sanotut hybridilevyt, joita tavallisen CD-soittimen stereotoiston lisäksi voidaan toistaa superaudiosoittimella monikanavaisena (5.0 tai 5.1)lähde?. Ensimmäinen hybridilevy oli InTime-yhtyeen ja Tampere Filharmonian Astor Piazzolla -levylähde? ja toinen urkuri Kari Vuolan Bach-levy,lähde? joka oli samalla myös ensimmäinen Suomessa julkaistu monikanavainen urkuäänite.lähde?
Vuonna 2015 Yleisradion musiikkitoimitus valitsi Vuoden levyksi Alba Recordsin julkaiseman Kamus-kvartetin Different Voices -albumin, jolla on Jean Sibeliuksen, Jouni Kaipaisen ja Jukka Tiensuun jousikvartetot.
Kun Suomessa jaettiin ensi kertaa klassisen musiikin Emma-palkinto vuonna 2006, viidestä ehdokaslevystä kolme oli Alban julkaisuja. Palkinnon voitti Alban julkaisema Jukka Tiensuun sävellyksiä sisältävä levy Minds and Moods, jolla soittaa Tampere Filharmonia kapellimestarinaan Susanna Mälkki ja pianosolistina Juhani Lagerspetz. Vuodelta 2007 Alba keräsi viidestä klassisen musiikin Emma-ehdokkuudesta kaksi. Ne olivat pianisti Jaana Kärkkäisen soittama tuplalevy Twenty Contemplations, Olivier Messiaenin moderni pianoteos (Alba ABCD 226:1-2) ja Zagros-yhtyeen nimilevy zagros (Alba ABCD 239).lähde?
palkinnot ja tunnustukset > Janne-palkinnot

Janne-palkinto oli klassisen musiikin vuosittain jaettu palkinto. Janne-palkintojen jakaminen päättyi vuonna 2002. Muutaman välivuoden jälkeen alettiin vuonna 2007 jakaa klassisia Emmoja, ensi kertaa vuodelta 2006
1994: Alba ABCD 107 Trang
1997: Alba ABCD 112 Battalia
2001: Alba NCD 18, Jaakko Mäntyjärvi Salvat – Tapiolan Kamarikuoro, joht. Hannu Norjanen
2002: Alba ABCD 168, Schubert-Liszt Liedejä – Risto Lauriala, piano
palkinnot ja tunnustukset > Emmat

2006: Jukka Tiensuu (s. 1948) Minds and Moods. Juhani Lagerspetz, piano (Mind), Tampere Filharmonia, Susanna Mälkki, kapellimestari, Alba ABCD 224 (1 SACD/CD)
2008: Wennäkoski - Vuori - Hämeenniemi - Tiensuu Gamba Nova Markku Luolajan-Mikkola, viola da gamba; Petra Aminoff, nokkahuilut ja traverso; Varpu Haavisto, viola da gamba; Aapo Häkkinen, cembalo; Kreeta-Maria Kentala, barokkiviulu; Piia Komsi, sopraano; Heikki Kulo, tenori & Jukka Tiensuu, cembalo. Alba ABCD 259
2009: Pehr Henrik Nordgren (1944–2008) Transient Moods - Rajatiloja Turun filharmoninen orkesteri/ Juha Kangas kapellimestari. Alba ABCD 288
2010: Jukka Tiensuu – Plus Ensemble: Erkki Lahesmaa (sello), Mikko Luoma (harmonikka) & Christoffer Sundqvist (klarinetti) feat. Mikael Helasvuo (huilu), Jan Söderblom (viulu) & Jukka Tiensuu (piano). Alba ABCD 287 (1 SACD/CD)
2013: Bach Eskelinen – Ismo Eskelinen, kitara. Alba ABCD 354 (1 SACD/CD)
2014: Hamburger Sinfonien – Keski-Pohjanmaan Kamariorkesteri, kapellimestarina Sakari Oramo. Alba ABCD 374 (1 SACD/CD)
2016: Side by Side – Kreeta-Maria Kentala, barokkiviulu. Alba ABCD 388 (1SACD/CD).
2017: Homunculus – Kamus Quartet. Alba ABCD 409 (1SACD/CD).
2019 julkaistuista levyistä sai vuoden 2018 alussa: Schumann the Violin Sonatas – Eriikka Maalismaa, viulu; Emil Holmström, piano. Alba ABCD 438
palkinnot ja tunnustukset > Yle vuoden levyt

1995: Tunnuspalkinto Alba Oy:lle vuodelta 1994: "Uutena tulokkaana piristänyt ja monipuolistunut suomalaista äänilevytuotantoa korkeatasoisilla äänitteillään."lähde?
1997: Alba ABCD 112 Battalia
1999: Alba ABCD 144 Madetojan orkesteriteoksia vol 2 – Oulun Sinfoniaorkesteri / Volmer
2004: Alba ABCD 178 Frescobaldin cembaloteoksia – Aapo Häkkinen
2007: Alba ABCD 239 Zagros (1 SACD/CD)
2008: Alba ABCD 258 Jukka Tiensuun orkesterimusiikkia – Avanti!, johtaa S. Mälkki (1 SACD/CD)
2015: Alba ABCD 383 Different Voices – Kamus Kvartetti (1SACD/CD)
2016: Alba ABCD 388 Side by Side – Kreeta-Maria Kentala (1SACD/CD)
2017: Alba ABCD 416 Northlands
2018: Alba ABCD 426 Earthly Angels
palkinnot ja tunnustukset > Vuoden kuorolevyt

2016 Bergmania Ensemble: Bergmaniana (Alba ABCD 392 Tripla cd)
2010 Tapiolan Kamarikuoron levy Mitä tuosta, jos ma laulan (Alba ABCD 271)
2009 Hämäläisen Osakunnan Laulajat: Lehdellä (Alba NCD 39)
2008 Dominante: Lempeä (Alba NCD 37)
2007 Kamarikuoro Krysostomos: Panihida (Alba NCD 30)
2005 emo-ensemble: Maasta (alba ncd 26)
2000 Musica-Kuoro: Mull' on heila ihana (Alba NCD 16)
palkinnot ja tunnustukset > Muuta

Gramophone-lehden kesäkuun 2010 numerossa (s. 40) listattiin kaikkien aikojen 250 parhainta levytystä (Greatest Recordings of All Time). Listalla oli Alban julkaisema Arvo Volmerin johtaman Viron Kansallisen Sinfoniaorkesterin Eduard Tubin-levytysten sarja kokonaisuudessaan (ABCD 141 Sinfoniat 1 & 2, ABCD 147 Sinfoniat 3 & 6, ABCD 155 Sinfoniat 4 & 7, ABCD 163 Sinfoniat 1 & 8, ABCD 172 Sinfoniat 9, 10 & 11 sekä ABCD 195:1-2 KRATT-baletti). Levytyksiä kehuttiin "virolaisen säveltäjän vaikuttaviksi tulkinnoiksi".
BBC Music Magazine Awards 2015 vuoden levy ehdokkuus orkesterilevytysten sarjassa levylle Alba ABCD 374 C.P.E. Bach Hamburger Sinfonien - Keski-Pohjanmaan Kamariorkesteri, Sakari Oramo
Latin Grammy -ehdokkuus 2012 levylle ABCD 341 Adagio - Mikkelin kaupunginorkesteri, kapellimestarina José Serebrier
Janne Mertasen Chopin-levyt Nocturnes vol 1 & 2 (ABCD 160 ja 190) voittivat vuonna 2005 kuudennen International Record Competition Grand Prix Du Disque Frédérick Chopin
Lisäksi joka vuosi on Helsingin Sanomien, Aamulehden ja Rondon valitsemissa vuoden levyissä ollut useita Alban levyjä.
2016 ICMA ehdokkuus Kamus-kvartetin Homunculus levylle (ABCD 409)
2018 ICMA ehdokkuus A Finnish Elegy -levylle (ABCD 425)
2019 Grammis ehdokkuus Stenhammar Quartetin Debussy - Teilleferre - Ravel -levylle (ABCD 431)
Aiheesta muualla

Alba Recordsin verkkosivusto
Music Finlandin artikkeli In the Spotlight/Contemporary & Classical 14.12.2012
Kinttulan kartano

| Kinttulan kartano |
| --- | --- |
Osoite:  Kinttulankuja 100, Artjärvi (Orimattila)
Sijainti:  Artjärvi, Orimattila
Koordinaatit:  60.73489°N, 26.06029°E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kinttulan kartano on Orimattilan Artjärven pitäjässä, linnuntietä noin 1,5 kilometriä Artjärven kirkosta etelälounaaseen, Pyhäjärven pohjoisrannan niemellä sijaitseva kartano. Kartanon empiretyylisen päärakennuksen suunnitteli arkkitehti A. F. Granstedt ja se rakennettiin vuosina 1837-1838.
Museovirasto on luokitellut kartanon ympäristöineen valtakunnallisesti merkittäväksi rakennetun kulttuuriympäristön kohteeksi (Kinttulan kartano).
Historiaa

Kartanon perusti 1600-luvulla Arvid Forbus, jonka läänityksiin koko Artjärvi kuului. Forbus perusti seudulle myös Ratulan kartanon. Hänen tyttärensä ja ainoa lapsensa avioitui Axel Julius De la Gardien kanssa, ja molemmat kartanot siirtyivät näin miehen omaisuudeksi. Myöhemmin Kinttulan kartanon omistajasukuja ovat olleet Möllersvärdit, Ridderståhlet ja Dunckerit. Kansallisrunoilija Johan Ludvig Runeberg vieraili toisinaan Kinttulassa Dunckerien aikaan.
Mesoamerikka

Mesoamerikan kulttuurisia alueita.
Mesoamerikka on historiallinen alue, joka ulottuu Keski-Meksikon pohjoisosista Costa Rican länsirannikon pohjoisosiin. Mesoamerikkaan kuuluvat nykyisistä valtioista eteläinen Meksiko, Belize, Guatemala ja El Salvador sekä Hondurasin ja Nicaraguan läntiset osat ja Costa Rican luoteiskulma. Mesoamerikka on kulttuurinen alue, jossa kehittyi joukko kulttuurisesti yhteneväisiä agraarisia sivilisaatioita noin vuodesta 2000 eaa. alkaen aina eurooppalaisten saapumiseen 1500-luvun alussa.
Maantiede

Mesoamerikka on historiallinen ja kulttuurinen nimitys Meksikon keskiosista Costa Ricaan ulottuvalle alueelle ja sen alkuperäiskansojen esikolumbiaanisille kulttuureille. Pohjoisessa Mesoamerikka rajoittuu suunnilleen Tampicon ja Kalifornian niemimaan eteläkärjen tasalle. Kaakossa se käsittää Keski-Amerikan maat aina Nicaraguaan tai Costa Rican pohjoisosiin saakka. Mesoamerikka sijaitsee kokonaan tropiikissa. Siihen kuuluu maantieteellisesti monenlaisia alueita alankojen kosteista metsistä tuulisiin ja kylmiin ylänköihin. 
Ylä- ja alamaat tuottavat erilaisia elintarvikkeita ja ylellisyystavaroita, mikä johti jo esikolumbiaanisena aikana keskinäiseen kaupankäyntiin ja taloudelliseen riippuvuuteen.
Trooppiset alamaat sijaitsevat alle tuhannen metrin korkeudessa merenpinnasta. Alankoa on enimmäkseen rannikoilla. Kaakkois-Mesoamerikan tärkein alanko oli Meksikonlahden rannikon, Jukatanin niemimaan ja Guatemalan pohjoisosat käsittävä rannikkotasanko. Alangoilla sataa paljon, ja ne kasvavat trooppista metsää ja savannia. Näillä alueilla syntyivät olmeekkien ja mayojen klassinen korkeakulttuuri. Alamaiden tuotteista olivat riippuvaisia myös ylempänä asuneet asteekit.
Ylämaat sijaitsevat 1 000–2 000 metrin korkeudessa. Ne muodostuvat läntisestä ja itäisestä Sierra Madren vuoristoista nykyisen Meksikon länsi- ja itärannikoilla. Atlantilta Tyynellemerelle kulkee itä–länsisuunnassa tuliperäinen vuoristo. Mesoamerikan kaakkoisosassa on suuri Chiapasin ja Guatemalan ylänköalue. Ylängöt ovat alamaita lauhkeampia, ja niillä sataa vähemmän. Sadekausi on kesäkuusta lokakuuhun ja kuiva kausi tammikuusta toukokuuhun. Näillä alueilla syntyivät misteekkien, sapoteekkien, taraskien ja ylämaiden mayojen kulttuurit. Asutus keskittyi tasaisiin vuorilaaksoihin.
Keski-Meksikon ylätasanko sijaitsee yli 2 000 metrin korkeudessa, ja siihen kuuluvat Meksikon laakso ja sen viereiset laaksot. Joillain alueilla sataa tarpeeksi maan viljelemiseen, mutta jotkin alueet ovat siihen liian kuivia. Lokakuun ja maaliskuun välillä saattaa esiintyä hallaa. Viljelykasvien määrä on pienempi kuin alavammilla seuduilla. Asteekkivaltakunnan keskus syntyi Meksikonlaaksossa.